Описание
на длъжността: „Шофьор - химик” в отделение „Логистика“ на  Взвод за логистично осигуряване във военно формирование 52210 – Банкя 
от приложение 2 към заповед на командира на СКС № 3РД-517/24.08.2026 г.

Функционални задължения за мирно и военно време.

1. Основни задължения:
- определените от глава ІІ, раздел ІІ, чл. 114, 115, глава ІІІ, раздел І, чл. 220 и чл. 221 в Устава за войсковата служба на Въоръжените сили на Република България.
- да се явява на работа без да е употребил алкохол или друго упойващо средство;
- да извършва специална обработка на въоръжение, бойна техника и имущества;
- да участва в гасене на пожари;
- при излизане в движение да извършва външен преглед на МПС и проверява всички системи, осигуряващо неговото безопасно движение (гориво, охладителна течност, масло, гуми, двигател, кормилно управление, осветление, спирачки, наличност на инструменти и др.); 
- да описва в пътния лист (пътната книжка) данните за извършените курсове; 
- по време на път да следи за нормалната работа на двигателя, механизмите на трансмисията и спазва правилата за безопасност на движението, при поява на неизправности да взема незабавно мерки за тяхното отстраняване;
- при продължително пътуване периодически да спира и проверява състоянието на товара и автомобила и при поява на неизправности или повреди взема мерки за тяхното отстраняване;
- да проверява периодично температурата на: главините на колелата, барабаните, скоростната кутия и задния мост и налягането на гумите;
- да поддържа в техническа изправност числящата му се техника, да умее да работи в касаещия го обем с агрегатите и системите; 
- да извършва техническо обслужване на поверената му техника, съгласно изискванията на наредбата за техническа експлоатация на АБТТ;
- лично да следи и поддържа изправността на специалното оборудване и средствата за сигнализация; 
- да следи и спазва действащите нормативни документи, касаещи правилната експлоатация и поддържане на АБТТ в постоянна готовност; 
- след завръщане във военното формирование да извършва при необходимост специална обработка на автомобила, да зарежда МПС с гориво, почиства, измива и го прибира в автопарка;
- да спазва мерките за безопасни условия на труд и правилата за противопожарна безопасност при работа; 
- да спазва ЗДП и ППЗДП при управление на зачисления му автомобил; 
- да спазва мерките за безопасност при работа, обслужване и съхранение на числящите му се имущества;
- да прилага изискванията на ЗЗКИ, ППЗЗКИ и на международните договори във връзка със защита на класифицираната информация в ежедневната си дейност;
- да поддържа необходимата чистота и цялостния ред в отделението;
- да поддържа в техническа изправност личните предпазни и защитни средства и да умее да работи с тях;
- да спазва мерките за безопасни условия на труд и правилата за противопожарна безопасност при работа;
2. Допълнителни задължения:
- да изпълнява задачи в условия на ЯХБ заразяване;
[bookmark: _GoBack]- да изпълнява и други допълнително възложени задачи от началника на центъра.

